b'\n_START_ARTICLE_\nJacob Prytz\n_START_SECTION_\nUtmerkelser\n_START_PARAGRAPH_\nJacobprisen er oppkalt etter ham, og han ble selv den f\xc3\xb8rste mottageren. Han ble utnevnt til ridder av St. Olavs Orden allerede i 1931, og ble \xc3\xa6resmedlem av Landsforbundet Norsk Brukskunst i 1948, mottok Norges Gullsmedforbund hederstegn og var \xc3\xa6resmedlem av danske og svenske brukskunstorganisasjoner. Hans arbeider finnes i de tre norske kunstindustrimuseene. Han mottok ogs\xc3\xa5 Dannebrogordenen, Nordstjerneordenen, Finlands hvite roses orden, Leopoldsordenen og \xc3\x86reslegionen.'